《王青县懿颂同年去秋惠余沧酒一瓮中途车覆书至而瓮空今来青县复以一瓮见饷口占一绝谢之》
清代·顾嗣立

开缄擘酒馀空瓮，如对春江想泼醅。乌有先生何处去，青州从事喜重来。

作者简介：（1665—1722）清江苏长洲人，字侠君。康熙时曾预修《佩文韵府》等书。五十一年中进士，授知县，以疾归。所居秀野园，水木亭台之胜甲于吴中。喜藏书，尤耽吟咏。性豪于饮，有酒帝之称。有《秀野集》、《闾丘集》等。